CELEX: 62015CN0160
Language: hr
Date: 2015-04-07 00:00:00
Title: Predmet C-160/15: Zahtjev za prethodnu odluku koji je 7. travnja 2015. uputio Hoge Raad der Nederlanden (Nizozemska) – GS Media BV protiv Sanoma Media Netherlands BV i dr.

22.6.2015   
            
            
               HR
            
            
               Službeni list Europske unije
            
            
               C 205/18
            
         Zahtjev za prethodnu odluku koji je 7. travnja 2015. uputio Hoge Raad der Nederlanden (Nizozemska) – GS Media BV protiv Sanoma Media Netherlands BV i dr.
   (Predmet C-160/15)
   (2015/C 205/26)
   Jezik postupka: nizozemski
   
      Sud koji je uputio zahtjev
   
   Hoge Raad der Nederlanden
   
      Stranke glavnog postupka
   
   
      Žalitelj: GS Media BV
   
      Druge stranke u postupku: Sanoma Media Netherlands BV, Playboy Enterprises International Incl, Britt Geertruida Dekker
   
      Prethodna pitanja
   
   
               1. a)
            
            
               Je li riječ o „priopćavanju javnosti” u smislu članka 3. stavka 1. Direktive 2001/29 (1) kada osoba koja nije nositelj autorskog prava poveznicom na internetskoj stranici kojom upravlja upućuje na internetsku stranicu kojom upravlja treća osoba i kojoj može pristupiti opća internetska javnost, na kojoj je djelo bilo stavljeno na raspolaganje bez pristanka nositelja prava?
            
         
               1. b)
            
            
               Je li pritom važno je li to djelo ranije drugdje također bilo priopćeno javnosti bez pristanka nositelja prava?
            
         
               1. c)
            
            
               Je li relevantno zna li „osoba koja je stavila poveznicu” ili mora li znati to da nositelj prava nije dao pristanak za stavljanje djela na internetsku stranicu treće osobe navedenu u prvom pitanju i, po potrebi, okolnost da je djelo ranije drugdje također bilo priopćeno javnosti bez pristanka nositelja prava?
            
         
               2. a)
            
            
               Ako je odgovor na točku (a) prvog pitanja negativan: je li ipak u tom slučaju riječ ili može li biti riječ o priopćavanju javnosti ako opća internetska javnost može, makar ne na jednostavan način, naći internetsku stranicu na koju upućuje poveznica i time i djelo tako da postavljanje poveznice u velikoj mjeri olakšava nalaženje djela?
            
         
               2. b)
            
            
               Je li za odgovor na točku (a) drugog pitanja relevantno to zna li „osoba koja je stavila poveznicu” ili mora li znati za okolnost da opća internetska javnost ne može lako naći internetsku stranicu na koju upućuje poveznica?
            
         
               3.
            
            
               Postoje li druge okolnosti o kojim treba voditi računa pri davanju odgovora na pitanje o tome je li riječ o priopćavanju javnosti ako poveznica omogućuje pristup djelu koje je ranije priopćeno javnosti bez pristanka nositelja prava?
            
         
      (1)  Direktiva 2001/29/EZ Europskog parlamenta i Vijeća od 22. svibnja 2001. o usklađivanju određenih aspekata autorskog i srodnih prava u informacijskom društvu (SL L 167, str. 10.) (SL, posebno izdanje na hrvatskom jeziku, poglavlje 17., svezak 1., str. 119.).